ஆனாலும் நமது வாழ்வின் நிம்மதியற்ற அல்லது நாம் நம்பிக்கையிழந்திருக்கும் சில தருணங்களில் நம்முடல் ஆரோக்கியம் குன்றியிருக்கும் போது, சில வேளைகளில், யாரோ எழுதிய ஒரு கவிதை வரி நம் நினைவிற்கு வந்து, நம்முடைய உள்மனதைத் துளிர்க்கச் செய்யும். கவிதையின் ஒரு காட்சியோ ஒரு வசனமோ போதும், நமக்கு ஓர்மம் அளிப்பதற்கும், வாழ்வில் பிடிப்பை ஏற்படுத்துவதற்கும். அத்தகைய வல்லமை அனாரின் கவிதை வரிகளுக்கு உண்டு என நம்புகிறேன்.